JAVNI POZIV
za iskaz interesa roditelja za sudjelovanje djece u besplatnom projektu
„ZDRAVO TIJELO – ZNANSTVENI UM“
Općina Brckovljani, u partnerstvu s Dječjim vrtićem DIDI, priprema prijavu projekta „ZDRAVO TIJELO – ZNANSTVENI UM“ na natječaj Ministarstva demografije i useljeništva.
Ovim putem pozivamo sve roditelje da iskažu interes za sudjelovanje djece u cjelogodišnjem, besplatnom izvanrednom programu.
TKO SE MOŽE PRIJAVITI?
Poziv je otvoren za svu djecu u godini prije polaska u školu s prebivalištem na području Općine Brckovljani.
O BESPLATNIM AKTIVNOSTIMA
Provedba je planirana u razdoblju od prosinca 2026. do kraja kolovoza 2027. godine u poslijepodnevnim terminima. Radi osiguravanja najviše pedagoške kvalitete i sigurnosti, polaznici će u manjim radnim skupinama sukcesivno pohađati četiri obuhvatna modula:
1. Sport i rekreacija: Škola klizanja, rolanje, univerzalne sportske radionice i bazične motoričke vježbe ( u suradnji s Udrugom Sportaonica) ekipni sportovi te završna Obiteljska Mini olimpijada, škola plivanja na bazenima Naftalan,
2. Podrška u učenju (Rani STEM): Pokusi i znanstvene radionice iz fizike, kemije i biologije (u suradnji s Udrugom „raSTEM u SPEKTRU”), rad s mikroskopima i terenski edukativni izleti.
3. Kultura i umjetnost: Likovne i dramske radionice, posjeti dječjem kazalištu, gostovanja predstava te završna dječja predstava i izložba.
4. Priroda i okoliš: Rad u eko-vrtu na povišenim gredicama, izrada zimnice i posjet lokalnom OPG-u ( „Od Sjemenke do proizvoda“ ), gostovanje predstava. 
[image: ]Sve radionice, oprema, materijali, ulaznice i prijevoz u potpunosti su BESPLATNI ZA SVE POLAZNIKE.
NAČIN PRIJAVE I ROKOVI
Iskaz interesa podnosi se ispunjavanjem kratkog mrežnog obrasca (Google form).
📌 Online prijava: https://forms.gle/2RLV2MjqstiaqWhL8 
ili skeniranjem QR koda
⏱️ Rok za iskaz interesa: do 10. studenoga 2026. godine do 15:00 sati.
Poziv se objavljuje s ciljem utvrđivanja lokalnih potreba i prikupljanja iskaza interesa roditelja radi pripreme projektne prijave Općine Brckovljani.
image1.png




